Uelsning “Suonsi” klubi bosh murabbiy Franchesko Gvidolinni tug‘ilgan kunida iste’foga chiqardi

Premyer-Liganing 7-tur bellashuvlari o‘z yakuniga yetganidan so‘ng Uelsning “Suonsi” klubi bosh murabbiy Franchesko Gvidolinni vazifasidan ozod etdi. Shu tariqa mutaxassis Premyer-Liga tarixida tug‘ilgan kunida ishdan ketgan birinchi mutaxassisga aylandi.

Gvidolin “Suonsi”ni 2016-yilning yanvarida qabul qilib olgan bo‘lib, uning boshchiligida jamoa o‘tgan mavsumni 12-o‘rinda yakunlagandi. Yangi mavsumning 7-turidan keyin esa “Suonsi” 17-o‘rinni egallab turibdi.
Gvidolinni shu kunga qadar Fransiyaning “Gavr” klubini boshqarib kelayotgan amerikalik Bob Bredli almashtirdi, deb ma’lumot berdi “Chempionat”.